মহাবিস্ফোরণ তত্ত্বের ধর্মীয় ব্যাখ্যা

ভৌত বিশ্বতত্ত্বের প্রধান মতবাদ হিসেবে বিগ ব্যাং তত্ত্বের আবির্ভাবের পর থেকে, ধর্মীয় সৃষ্টিতত্ত্বের ওপর এর প্রভাব নিয়ে বিভিন্ন ধর্মীয় গোষ্ঠীর মধ্যে নানা ধরনের প্রতিক্রিয়া দেখা দেয়। কেউ কেউ এই বৈজ্ঞানিক প্রমাণগুলোকে সরাসরি মেনে নেন, কেউ বিগ ব্যাং-এর সাথে তাদের ধর্মীয় বিশ্বাসের সমন্বয় সাধনের চেষ্টা করেন, আবার কেউ কেউ বিগ ব্যাং তত্ত্বের প্রমাণগুলোকে প্রত্যাখ্যান বা উপেক্ষা করেন।
পটভূমি
বিগ ব্যাং মূলত একটি বৈজ্ঞানিক তত্ত্ব, এবং তাই পর্যবেক্ষণের সাথে সামঞ্জস্যের ওপরই এর সত্যতা বা গ্রহণযোগ্যতা নির্ভর করে। তবে, যেহেতু এই তত্ত্বটি মহাবিশ্বের অস্তিত্ব নিয়ে আলোচনা করে, তাই এটি 'শূন্য থেকে সৃষ্টি' ধারণার ক্ষেত্রে সম্ভাব্য ধর্মতাত্ত্বিক তাৎপর্য বহন করে। অনেক নাস্তিক দার্শনিক মহাবিশ্বের একটি নির্দিষ্ট 'প্রারম্ভ' থাকার ধারণার বিরোধিতা করে যুক্তি দেন যে, মহাবিশ্ব হয়তো অনন্তকাল ধরেই বিরাজমান ছিল। কিন্তু বিগ ব্যাং তত্ত্বের স্বপক্ষে প্রমাণ বৃদ্ধি পাওয়ার ফলে, আস্তিক এবং পদার্থবিদ—উভয় গোষ্ঠীই এটিকে আস্তিক্যবাদ দ্বারা ব্যাখ্যাযোগ্য বলে মনে করেন। এমনকি ঈশ্বরের অস্তিত্ব প্রমাণের একটি জনপ্রিয় দার্শনিক যুক্তি, যা কালাম মহাজাগতিক যুক্তি নামে পরিচিত, তা মূলত বিগ ব্যাং-এর ধারণার ওপর ভিত্তি করেই প্রতিষ্ঠিত। ১৯২০ ও ১৯৩০-এর দশকে প্রায় সকল প্রধান বিশ্বতত্ত্ববিদই একটি শাশ্বত ও অপরিবর্তনশীল মহাবিশ্বের ধারণা পোষণ করতেন। তাদের অনেকেই অভিযোগ করেন যে, বিগ ব্যাং তত্ত্বে সময়ের যে প্রারম্ভিক বিন্দু নির্দেশ করা হয়, তা পদার্থবিজ্ঞানে অনাকাঙ্ক্ষিতভাবে ধর্মীয় ধারণা প্রবেশ করাচ্ছে। পরবর্তীকালে 'স্থিতাবস্থা তত্ত্বের' সমর্থকরাও এই একই আপত্তি করেন এবং মহাবিশ্বের সৃষ্টিলগ্নের ধারণা প্রত্যাখ্যান করেন।
ইসলাম

কিয়োতো বুলেটিন অব ইসলামিক এরিয়া স্টাডিজ-এ প্রকাশিত একটি লেখায় হাসলিন হাসান এবং আব. হাফিজ মাত তুয়াহ উল্লেখ করেন যে, সৃষ্টিতত্ত্ব বিষয়ক আধুনিক বৈজ্ঞানিক ধারণাগুলো কুরআনের সৃষ্টিতত্ত্বীয় পরিভাষাগুলোর ব্যাখ্যায় নতুন দৃষ্টিভঙ্গির জন্ম দিচ্ছে। এর একটি উল্লেখযোগ্য উদাহরণ হলো আস-সামা শব্দটি। ঐতিহ্যগতভাবে বিশ্বাস করা হতো যে, এই শব্দটি দিয়ে আকাশ এবং সপ্তস্বর্গ উভয়কেই বোঝানো হয়। তবে বর্তমান যুগের কিছু মুসলিম গোষ্ঠী এই মতের পরিবর্তে শব্দটিকে ‘সমগ্র মহাবিশ্ব’ অর্থে ব্যাখ্যা করার পক্ষে জোরালো মত প্রকাশ করেন‌।

আহ্‌মদীয়া সম্প্রদায়ের প্রধান মির্যা তাহির আহমদ তার রেভুলেশন, র‍্যাশনালিটি, নলেজ অ্যান্ড ট্রুথ গ্রন্থে দাবি করেন যে, কুরআনে ‘বিগ ব্যাং’ তত্ত্বের ভবিষ্যদ্বাণী করা হয়েছে। এই দাবির সমর্থনে তিনি সূরা আম্বিয়ার ৩০ নম্বর আয়াতের উদ্ধৃতি দেন, যেখানে বলা হয়েছে যে আকাশমণ্ডলী ও পৃথিবী শুরুতে একটি অবিচ্ছেদ্য অংশ ছিল:

কুরআনে বিগ ব্যাং তত্ত্বের আদি বিন্দুর প্রতি ইঙ্গিত রয়েছে—এই দৃষ্টিভঙ্গি আহমদিয়া সম্প্রদায়ের বাইরেও বহু মুসলিম পণ্ডিতের কাছে গ্রহণযোগ্য‌। তাদের মধ্যে রয়েছেন সুফি চিন্তাবিদ মুহাম্মদ তাহিরুল কাদেরী এবং নির্দলীয় মুসলিম পণ্ডিত মুহাম্মাদ আসাদ। আরও কিছু গবেষক, যেমন: ইসলামিক রিসার্চ ফাউন্ডেশন ইন্টারন্যাশনাল-এর ফাহিম আশরাফ এবং ইয়াকিন ইনস্টিটিউট ফর ইসলামিক রিসার্চ-এর শায়খ ওমর সুলেইমান মত প্রকাশ করেন যে, সম্প্রসারিত মহাবিশ্বের বৈজ্ঞানিক তত্ত্বটি সূরা যারিয়াত-এ বর্ণিত আছে: 
খ্রিস্টধর্ম

শূন্য থেকে সৃষ্টির ধারণার মতোই, আদি পুস্তকের সৃষ্টির আখ্যানটি শুরু হয় একটি হিব্রু বাক্যাংশ দিয়ে: বেরেশিত বারা এলোহিম এত হাশামায়িম ভে‘এত হা‘আরেৎজ। এই বাক্যাংশটিকে অন্তত তিনটি ভিন্ন উপায়ে ব্যাখ্যা করা যায়:
মহাবিশ্বের পরম সূচনার বিবৃতি হিসেবে (আদিতে ঈশ্বর আকাশমণ্ডল ও পৃথিবী সৃষ্টি করেছিলেন)।
 সৃষ্টির সূচনালগ্নে পৃথিবীর অবস্থার বর্ণনা হিসেবে (আদিতে ঈশ্বর যখন আকাশমণ্ডল ও পৃথিবী সৃষ্টি করছিলেন, তখন পৃথিবী ছিল বিশৃঙ্খল ও আকারহীন)।
মূল ঘটনার পটভূমি হিসেবে (আদিতে ঈশ্বর যখন আকাশমণ্ডল ও পৃথিবী সৃষ্টি করছিলেন এবং পৃথিবী যখন বিশৃঙ্খল ও আকারহীন ছিল—তখন ঈশ্বর বললেন, ‘আলো হোক’!)।
যদিও ঐতিহাসিকভাবে ১ নং বিকল্পটিই প্রধান ও সর্বজনগ্রাহ্য মতবাদ হিসেবে বিবেচিত হয়ে আসছে, তবুও মধ্যযুগ থেকেই এমন ইঙ্গিত পাওয়া যাচ্ছে যে, কঠোর ভাষাগত ও শাস্ত্রীয় ব্যাখ্যার বিচারে এটি সম্ভবত শ্রেষ্ঠ অনুবাদ নয়। আধুনিক সমাজে পদার্থের উৎপত্তিকে যতটা গুরুত্বের সাথে দেখা হয়, প্রাচীন সংস্কৃতিতে বিষয়টি হয়তো ততটা গুরুত্বপূর্ণ ছিল না। কিছু পণ্ডিতের মতে: আদিপুস্তকের রচয়িতাদের মূল লক্ষ্য ‘পদার্থ কোত্থেকে এল’ তা বলা ছিল না।  বরং তাদের মনোযোগ ছিল ঈশ্বর কীভাবে বিভিন্ন সৃষ্টিকে নির্দিষ্ট ভূমিকা ও কার্যপ্রণালী নির্ধারণ করে দেওয়ার মাধ্যমে মহাবিশ্বকে কার্যক্ষম করেছিলেন, তা বর্ণনা করা।

বিগ ব্যাং তত্ত্বের বিকাশে ক্যাথলিক ধর্মযাজক জর্জ ল্যমেত্র্‌-এর আংশিক অবদান ছিল। তিনি বিশ্বাস করতেন, তার ধর্মবিশ্বাস এবং বিজ্ঞানচর্চার মধ্যে যেমন কোনো সরাসরি সম্পর্ক নেই, তেমনি কোনো বিরোধও নেই।  পরবর্তীতে ২২ নভেম্বর ১৯৫১ সালে, পন্টিফিকাল একাডেমি অফ সায়েন্সেস-এর উদ্বোধনী সভায় দ্বাদশ পোপ পায়াস ঘোষণা করেন যে, বিগ ব্যাং তত্ত্ব সৃষ্টির ক্যাথলিক ধারণার সাথে সাংঘর্ষিক নয়।, citing  কিছু রক্ষণশীল প্রোটেস্ট্যান্ট খ্রিস্টান সম্প্রদায়ও বিগ ব্যাং তত্ত্বকে স্বাগত জানান, কারণ তারা মনে করে এটি সৃষ্টিতত্ত্বের ঐতিহাসিক ব্যাখ্যাকে সমর্থন করে। তবে, 'নবীন পৃথিবী সৃষ্টিবাদ'-এর অনুসারীরা আদি পুস্তকের অত্যন্ত আক্ষরিক ব্যাখ্যার পক্ষাবলম্বন করে এই তত্ত্বটিকে প্রত্যাখ্যান করে থাকেন।
ইহুদিধর্ম
২০১৪ সালের একটি নিবন্ধে "মহাবিশ্বের যে একটি সুনির্দিষ্ট সূচনা ছিল" এই বিষয়টি আলোচিত হয়। নিবন্ধটির শিরোনাম ছিল "বিগ ব্যাং-এর নতুন প্রমাণ বাইবেলীয় সৃষ্টিতত্ত্বকে সমর্থন করে, বলছেন অর্থোডক্স পদার্থবিজ্ঞানী।" হার্ভার্ডের জন কোভাক এই প্রমাণটিকে একটি "অকাট্য চিহ্ন" হিসেবে অভিহিত করেন।

বিবিসি একটি প্রশ্ন উত্থাপন করে এবং তার উত্তর দেয়: "বিগ ব্যাং তত্ত্ব কি ইহুদি ধর্মের সাথে সামঞ্জস্যপূর্ণ?" চাবাদ/লুবাভিচ -এর ওয়েবসাইটে উল্লেখ করা হয় যে, বর্তমানে যা বিগ ব্যাং নামে পরিচিত, সে বিষয়ে তোরাহ-র শিক্ষাই অগ্রগামী ছিল এবং বিজ্ঞান অবশেষে সেই সত্যের কাছে এসে পৌঁছেছে।
হিন্দুধর্ম
হিন্দু পুরাণ অনুযায়ী, মহাবিশ্বতত্ত্ব হলো শাশ্বত; যেখানে সময়ের কোনো পরম সূচনা নেই, বরং তা অসীম এবং চক্রাকার, যা বিগ ব্যাং উদ্ভূত মহাবিশ্বের ধারণার বিপরীত। তবে, হিন্দুধর্মের এনসাইক্লোপিডিয়ায় কঠোপনিষদ্-এর (২:২০) সূত্র উল্লেখ করে বলা হয় যে, বিগ ব্যাং তত্ত্ব মানবজাতিকে স্মরণ করিয়ে দেয় যে সবকিছুর উৎপত্তি সেই ব্রহ্ম থেকে, যিনি "অণুর চেয়েও সূক্ষ্ম এবং বৃহত্তমের চেয়েও বৃহৎ।" এই ধারণায় চক্রাকারে আবর্তিত একাধিক "বিগ ব্যাং" (মহাবিস্ফোরণ) এবং "বিগ ক্রাঞ্চ" (মহাসংকোচন)-এর বিষয়টি অন্তর্ভুক্ত রয়েছে।

ঋগ্বেদের (১০:১২৯) সৃষ্টি বিষয়ক নাসদীয়সূক্ত-এ উল্লেখ করা হয়েছে যে, তাপশক্তির প্রভাবে শূন্য থেকেই মহাবিশ্বের উৎপত্তি হয়েছে। বিষয়টিকে বিগ ব্যাং তত্ত্বের সাথে সামঞ্জস্যপূর্ণ হিসেবে দেখা যেতে পারে:

বেশ কয়েকজন আধুনিক বিজ্ঞানী মন্তব্য করেন যে, লিখিত ইতিহাসের মধ্যে হিন্দুধর্মই (এবং বিস্তৃত অর্থে বৌদ্ধ ও জৈন ধর্মও, কারণ এই তিনটি ধর্মই এই দর্শনগুলোর অধিকাংশই ধারণ করে) একমাত্র ধর্ম (বা সভ্যতা), যার মহাজাগতিক সময়কাল এবং জ্যোতির্বিজ্ঞান (মহাবিশ্বতত্ত্ব) বিষয়ক তত্ত্বগুলো আধুনিক বৈজ্ঞানিক মহাবিশ্বতত্ত্বের সাথে সামঞ্জস্যপূর্ণ। এদের মধ্যে কার্ল সেগান, নিলস বোর, এরভিন শ্রোডিঙার, ওয়ার্নার কার্ল হাইজেনবার্গ, জে. রবার্ট অপেনহাইমার, ইসিজি সুদর্শন, ফ্রিটজফ কাপরা প্রমুখ উল্লেখযোগ্য। স্যার রজার পেনরোজ বর্তমান যুগের সেই সব পদার্থবিদদের মধ্যে অন্যতম, যিনি মহাবিশ্বের একটি চক্রাকার মডেলে বিশ্বাস করেন; যেখানে বিগ ব্যাং এবং বিগ ক্রাঞ্চ-এর পর্যায়ক্রমিক চক্র বিদ্যমান। তিনি আব্রাহামীয় ধর্মগুলোর তুলনায় এই মডেলটিকে ‘হিন্দু দর্শনের সাথে কিছুটা বেশি সাদৃশ্যপূর্ণ’ বলে অভিহিত করেন।
বাহাই ধর্ম

বাহাই ধর্মের প্রতিষ্ঠাতা বাহাউল্লাহ শিক্ষা দেন যে, মহাবিশ্বের "কোনো শুরু বা শেষ নেই"। ১৮৭৩-১৮৭৪ সালে লিখিত ট্যাবলেট অব উইজডম (জ্ঞানের ফলক, লওহ-ই-হিকমত)-এ বাহাউল্লাহ উল্লেখ করেন:  এখানে ব্যবহৃত পরিভাষাসমূহ প্রাচীন গ্রিক এবং ইসলামি দর্শন (আল-কিন্দি, ইবনে সিনা, ফখরুদ্দীন আল রাযি এবং আহমদ বিন জাইনুদ্দিন আল-আহসায়ী)-কে নির্দেশ করে।Rafati, Vahid. Lawh-i-Hikmat: The Two Agents and the Two Patients. `Andalib, vol. 5, no. 19, pp. 29-38. একটি প্রাথমিক লেখায়, বাহাউল্লাহ চারটি প্রকৃতির ধারাবাহিক সৃষ্টির বর্ণনা দিয়েছেন: তাপ ও শৈত্য (সক্রিয় শক্তি), শুষ্কতা ও আর্দ্রতা (গ্রহীতা), এবং চারটি উপাদান আগুন, বাতাস, পানি ও মাটি। "যা এখন অস্তিত্বে আছে, তা আগেও ছিল; কিন্তু আজ তুমি যে রূপে দেখছ, সেই রূপে নয়"—এই বাক্যাংশটি সম্পর্কে আব্দুল-বাহা বলেন যে, এর অর্থ হলো মহাবিশ্ব বিবর্তিত হচ্ছে। তিনি আরও বলেন:  জ্যঁ-মার্ক লেপেইন, রবিন মেহরশাহি, ডেল ই. লেহম্যান এবং জুলিও সাভি এই বিবৃতির সাথে বিগ ব্যাং তত্ত্বের একটি সম্ভাব্য সম্পর্কের ইঙ্গিত দেন।Lepain,  Jean-Marc (2015) [2002]. The Archeology of the Kingdom of God.Lehman, Dale E. (2005). Cosmology and the Baháʼí Writings .
বাকঙ্গো আধ্যাত্মিকতা
কঙ্গো আধ্যাত্মিক ঐতিহ্যে, কঙ্গো নদীর অববাহিকার বাকঙ্গো জনগোষ্ঠী বিশ্বাস করে যে, সৃষ্টির শুরুতে কেবল একটি গোলাকার শূন্যস্থান ছিল, যাকে তারা এমবুঙ্গি বলে। পরম ঈশ্বর এঞ্জাম্বি (যার নারী প্রতিরূপ: এঞ্জাম্বিসি) তখন আগুনের একটি স্ফুলিঙ্গ আহ্বান করেন, যার নাম কালুঙ্গা। এই আগুন সেই শূন্যতাকে পূর্ণ করে, জ্বলতে থাকে, আকারে বৃদ্ধি পায় এবং একসময় শক্ত হয়ে ওঠে।  এই তাপ এত বিপুল শক্তি উৎপন্ন করে যে, জ্বলন্ত এমবুঙ্গির টুকরোগুলো বহু দূর-দূরান্তে ছড়িয়ে পড়ে। অবশেষে যখন আগুন নিভে যায়, তখন সেই শক্ত টুকরোগুলো শীতল হয়ে গ্রহে পরিণত হয় এবং এভাবেই মহাবিশ্ব গঠিত হয়। তারা আরও বিশ্বাস করে যে, পৃথিবী সৃষ্টির চারটি পর্যায়ের মধ্য দিয়ে গেছে: আগুনের উদ্ভব, জ্বলন, শীতলীকরণ এবং প্রাণের উদ্ভব। দার্শনিক মোলেফি কেতে আসান্তে এবং ধর্মতাত্ত্বিক কিয়াতেজুয়া লুবানজাদিও লুয়ালুকা—উভয়েই এই সাদৃশ্যগুলোর কথা উল্লেখ করেন। তারা মনে করেন, এটি বাকঙ্গো বিশ্বতত্ত্ব এবং বিগ ব্যাং তত্ত্বের মধ্যে একটি সামঞ্জস্য নির্দেশ করে।

তথ্যসূত্র

 আরও পড়ুন 
 লিমিং, ডেভিড অ্যাডামস এবং মার্গারেট অ্যাডামস লিমিং, আ ডিকশনারি অফ ক্রিয়েশন মিথস (সৃষ্টির পুরাণসমূহের অভিধান)। অক্সফোর্ড ইউনিভার্সিটি প্রেস (১৯৯৫), ।
 দ্বাদশ পায়াস (১৯৫২), "মডার্ন সায়েন্স অ্যান্ড দ্য এক্সিস্টেন্স অফ গড" (আধুনিক বিজ্ঞান এবং সৃষ্টিকর্তার অস্তিত্ব), দ্য ক্যাথলিক মাইন্ড ৪৯:১৮২–১৯২।
 আহমদ, মির্জা তাহির, রেভেলেশন, র‍্যাশোনালিটি, নলেজ অ্যান্ড ট্রুথ (ওহী, যুক্তি, জ্ঞান ও সত্য)। ইসলাম ইন্টারন্যাশনাল পাবলিকেশন্স লিমিটেড (১৯৮৭), । দ্য কুরআন অ্যান্ড কসমোলজি (কুরআন এবং বিশ্বতত্ত্ব)
 উইকম্যান, লেসলি, "গড অব দ্য বিগ ব্যাং: হাউ মডার্ন সায়েন্স অ্যাফার্মস দ্য ক্রিয়েটর" (বিগ ব্যাং-এর সৃষ্টিকর্তা: আধুনিক বিজ্ঞান কীভাবে স্রষ্টাকে নিশ্চিত করে), ওর্দি পাবলিশিং (২০১৫), ।
বহিঃসংযোগ
 সৃষ্টিকর্তা ও বিগ ব্যাং অধ্যাপক পিটার বাসি, জেরাল্ড গ্যাব্রিয়েলস, ওয়েন জিঞ্জারিচ, নিক সন্ডার্স এবং জেনিফার ওয়াইজম্যান-কে নিয়ে নির্মিত। এটি খ্রিস্টীয় দৃষ্টিকোণ থেকে বিগ ব্যাং এবং ঈশ্বরের মধ্যে সম্পর্ক আলোচনা করে।
 বিগ ব্যাং তত্ত্ব এবং ধর্ম, লেখক: রন কার্টিস, পদার্থবিজ্ঞানী 
 মহাজাগতিক বিতর্ক: বিগ ব্যাং এবং আদিপুস্তক ১, আমেরিকান সায়েন্টিফিক অ্যাফিলিয়েশন কর্তৃক প্রকাশিত, যা বিজ্ঞানে খ্রিস্টানদের একটি সংস্থা।


বিষয়শ্রেণী:মহাবিস্ফোরণ তত্ত্ব
বিষয়শ্রেণী:ধর্মীয় সৃষ্টিতত্ত্ব
বিষয়শ্রেণী:ধর্ম ও বিজ্ঞান